Dec'h vintin e oa bet gounezet tennad kentañ an trañsat a-zaou « AG2R » etre an Oriant ha Saint-Barthélémy gant Herve Laurent ha Rodolphe Jacq, war « Colbert Orco ». Degouezhet e oa bet an 2 vartolod-se un hanter zevezh a-raok ar re all. Dec'h da noz c'hoazh e oa tud o c'hortoz ar verdeerien chomet war-lerc'h. Dre zibab un hent a-hed aodoù Portugal e oa deuet a-benn Herve Laurent ha Rodolphe Jacq da c'hounit an tennad kentañ hardizh. Marteze e roio lañs a-walc'h dezho evit gounit ar redadeg da vat e Saint-Barthélémy. Moarvat e vo kroget gant an eil tennad a-benn digwener goude merenn.